ananddey/assamese-wiki-corpus huggingface dataset:
দেৱিকা ভিচে

দেৱিকা ভিচে ইংৰাজী:Devika Bhise; এগৰাকী আমেৰিকান অভিনেত্ৰী। তেওঁ দ্য মেন হু নিউ ইনফিনিটি চলচ্চিত্ৰত কৰা অভিনয় আৰু দ্য ৰুকী: ফেডছত এণ্টোনেট বেনেটেউৰ চৰিত্ৰত কৰা অভিনয়ৰ বাবে সৰ্বাধিক পৰিচিত।

প্ৰাৰম্ভিক জীৱন

ভিচেৰ জন্ম আৰু ডাঙৰ-দীঘল নিউয়ৰ্ক চহৰৰ মেনহেটানত হৈছিল। তেওঁ মাৰাঠী বংশোদ্ভূত। তেওঁ মেনহেটানৰ এখন কেৱল ছোৱালীৰ ব্যক্তিগত বিদ্যালয় 'দ্য ব্ৰিয়াৰ্লী স্কুল' আৰু জনছ হপকিন্স ইউনিভাৰ্চিটিত অধ্যয়ন কৰিছিল। বিশ্ববিদ্যালয়ত তেওঁ 'হডচন ট্ৰাষ্ট স্কলাৰশ্বিপ' লাভ কৰিছিল আৰু জন এষ্টিনৰ তত্ত্বাৱধানত এজন 'উড্ৰ’ উইলচন ফেলো' আছিল। জনছ হপকিন্স ইউনিভাৰ্চিটিত পঢ়ি থকা অৱস্থাতে তেওঁ ৰামানুজনৰ জীৱনৰ ওপৰত আধাৰিত ইৰা হপ্টমেনৰ নাটক দ্য পাৰ্টিচনত অভিনয় কৰিছিল। এই অভিজ্ঞতাই কেইবছৰমানৰ পিছত তেওঁক একে বিষয়ৰ চিনেমাখনত অভিনয়ৰ সুযোগ পোৱাত সহায় কৰিছিল।

কেৰিয়াৰ

দশম শ্ৰেণীত পঢ়ি থাকোঁতেই ভিচেই গ্ৰিফিন ডানৰ পৰিচালনাত নিৰ্মিত তেওঁৰ প্ৰথমখন ছবি দ্য এক্সিডেণ্টেল হাজবেণ্ডত অভিনয়ৰ সুযোগ পাইছিল। হাইস্কুলত পঢ়ি থকা অৱস্থাতে তেওঁ হিজৰাছ: দ্য থাৰ্ড জেণ্ডাৰ নামৰ এখন তথ্যচিত্ৰও পৰিচালনা কৰিছিল, যিখনে ২০০৯ চনত নিউয়ৰ্ক ইণ্ডিপেণ্ডেণ্ট ফিল্ম ফেষ্টিভেলত শ্ৰেষ্ঠ সামাজিক তথ্যচিত্ৰৰ বঁটা লাভ কৰিছিল। জনছ হপকিন্সৰপৰা স্নাতক ডিগ্ৰী লাভ কৰাৰ পাছত ভিচেই অফ-ব্ৰডৱেৰ একাধিক নাটকত অভিনয় কৰিছিল, যাৰ ভিতৰত আছিল চাদ বেকিমৰ ৰচিত আৰু হেল ব্ৰুকছৰ পৰিচালনাত নিৰ্মিত এণ্ড মাইলছ টু গো। তেওঁ এলিমেণ্টৰী আৰু ৱান বেড চইচৰ দৰে টেলিভিছন ধাৰাবাহিকত অভিনয় কৰিছিল। পৰৱৰ্তী সময়ত তেওঁ দেৱ পেটেল আৰু জেৰেমি আইৰনছৰ সৈতে দ্য মেন হু নিউ ইনফিনিটিত অভিনয়ৰ বাবে নিৰ্বাচিত হয়। ২০২০ চনত তেওঁ 'ইম্পচিবল মনষ্টাৰ্ছ'ত এগৰাকী বিশ্ববিদ্যালয়ৰ ছাত্ৰীৰ চৰিত্ৰত অভিনয় কৰিছিল। ইয়াৰ পিছত তেওঁক ভাৰতীয় ৰাণী লক্ষ্মীবাইৰ বায়’পিক দ্য ৱাৰিয়ৰ কুইন অৱ ঝান্সীত মুখ্য চৰিত্ৰত দেখা গৈছিল, য’ত তেওঁ ডেৰেক জেক’বি আৰু ৰুপাৰ্ট এভাৰেটৰ বিপৰীতে অভিনয় কৰিছিল। ভিচেই এই ছবিখনৰ চিত্ৰনাট্যও সহ-ৰচনা কৰিছিল। ভিচেই এনবিচিৰ চিকাগো মেড, এপল টিভি প্লাছৰ এক্সট্ৰাপ’লেচনছ, ফক্সৰ ফেণ্টাচী আইলেণ্ড আৰু এবিচিৰ দ্য ৰুকী: ফেডছৰ ১১টা খণ্ডত এণ্টোনেট বেনেটেউৰ চৰিত্ৰত অভিনয় কৰিছে।

সামাজিক সক্ৰিয়তা

ভিচে নিউয়ৰ্কৰ 'নিউ এবলিচনিষ্টছ' (New Abolitionists) নামৰ এটা গোটৰ সদস্য। নিউয়ৰ্কৰ এই গোটটো "নিউয়ৰ্ক ৰাজ্য তথা বিশ্বজুৰি মানৱ সৰবৰাহ বন্ধ কৰাৰ সংকল্পৰে একত্ৰিত হৈছে।" এই গোটটোত তেওঁৰ সৈতে ক্ৰীষ্টি ব্ৰিংকলি, মাইকেল ব্লুমবাৰ্গ, টিনা ফেই, চেথ মেয়াৰ্ছ, লী ডেনিয়েলছ, প্ৰীত ভাৰাৰা, ডায়েন ফন ফাৰ্ষ্টেনবাৰ্গ, গ্ল’ৰিয়া ষ্টেইনম, মেৰিল ষ্ট্ৰীপ আৰু অন্যান্যসকল আছে। এছিয়ান-আমেৰিকান সংস্কৃতিৰ উপস্থাপন আৰু প্ৰতিক্ৰিয়াৰ ওপৰত দীৰ্ঘম্যাদী প্ৰভাৱ পেলোৱা "সামাজিক-সাংস্কৃতিক উন্নয়নৰ এগৰাকী নেত্ৰী" হিচাপে এছিয়া ছ’চাইটিয়ে তেওঁক সন্মানিত কৰিছে। লগতে তেওঁ এছিয়া ফাউণ্ডেচনৰ এগৰাকী নিয়মীয়া অৱদানকাৰী।

তেওঁ জন বেটিষ্টে, এণ্ড্ৰিয়া বচেলী, ইভা হেলাৰ, মহম্মদ ইউনুছ আৰু অন্যান্যসকলৰ সৈতে 'চিং ফৰ হোপ' (Sing For Hope) ৰ সঞ্চালকমণ্ডলীত সেৱা আগবঢ়াইছে।

ব্যক্তিগত জীৱন

তেওঁ নৰ্তকী আৰু পৰিচালক স্বাতী ভিচেৰ কন্যা। ২০২০ চনত ভিচেই ‘গিলছন স্নো’ৰ প্ৰতিষ্ঠাপক আৰু মুখ্য কাৰ্যবাহী বিষয়া নিকোলাছ গিলছনৰ সৈতে বিবাহপাশত আবদ্ধ হয়।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
শ্ৰেণী:ভাৰতীয় মূলৰ আমেৰিকান
ছেডি ছিংক

ছেডি ছিংক (; জন্ম: ১৬ এপ্ৰিল, ২০০২) এগৰাকী আমেৰিকান অভিনেত্ৰী। তেওঁ থিয়েটাৰৰ জৰিয়তে নিজৰ কেৰিয়াৰ আৰম্ভ কৰিছিল আৰু 'এনী' (২০১২–১৪) নামৰ মিউজিকেলখনত নামভূমিকাত অভিনয় কৰিছিল। নেটফ্লিক্সৰ কল্পবিজ্ঞান ধাৰাবাহিক 'ষ্ট্ৰেঞ্জাৰ থিংছ' (২০১৭–২০২৫)ত 'মেক্স মে মেফিল্ড'ৰ চৰিত্ৰত অভিনয় কৰি তেওঁ বিশেষ জনপ্ৰিয়তা লাভ কৰে। ধাৰাবাহিকখনৰ চতুৰ্থ ছিজনত তেওঁৰ অভিনয়ৰ বাবে তেওঁ সমালোচকৰ ব্যাপক প্ৰশংসা লাভ কৰিছে।

উদ্ধৃতি

মই সেইটো কেনেকৈ কৰিব লাগে একো জনা নাছিলোঁ। মই প্ৰথমতে সেইটো একেবাৰেই ভাল পোৱা নাছিলোঁ কাৰণ প্ৰথম দিনাই মই এটা ডাঙৰ আঘাত পাইছিলোঁ আৰু সেইটোৱে গোটেই যাত্ৰাটোৰ বাবে এটা বেয়া অভিজ্ঞতা সৃষ্টি কৰিছিল।
উইলকক্স, এমা (১০ ডিচেম্বৰ, ২০২২)। "Sadie Sink says she hated skateboarding on Stranger Things after taking 'hard fall'", NME।
'ষ্ট্ৰেঞ্জাৰ থিংছ'ৰ বাবে স্কেটবৰ্ডিং শিকাৰ সন্দৰ্ভত।

ছবিখন ('দ্য হোৱেল')ৰ অন্যতম উদ্দেশ্য হ'ল মানুহক আনৰ মাজত মানৱীয়তা আৰু ভাল গুণবোৰ বিচাৰি পাবলৈ উৎসাহিত কৰা। মই ভাবো তেনে কৰাটো কঠিন, কিন্তু ইয়াৰ শেষত... মই বহুত বেছি সহানুভূতি অনুভৱ কৰিব পাৰিছিলোঁ আৰু আশা কৰোঁ দৰ্শকেও সেয়া কৰিব।
গঞ্জালেজ, এৰিকা (১৪ ডিচেম্বৰ, ২০২২)। "Sadie Sink on 'The Whale', Taylor Swift, and 'Stranger Things' S5", Elle।

মই কেতিয়াও প্ৰেমত পৰা নাছিলোঁ। মই কেতিয়াও ইমান তীব্ৰ বিচ্ছেদৰ মাজেৰে পাৰ হৈ যোৱা নাছিলোঁ। এই সকলোবোৰ মোৰ বাবে একেবাৰে নতুন আছিল।
ব্ৰুনাৰ, ৰেভেন (৯ আগষ্ট, ২০২৪)। "Sadie Sink 'Had Never Been in Love' When She Starred in “All Too Well: The Short Film”", AOL।
'অল টু ৱেল: দ্য চৰ্ট ফিল্ম'ত নিজৰ চৰিত্ৰটোৰ বাবে প্ৰস্তুতি চলোৱাৰ সন্দৰ্ভত।

আজিকালি মানুহে চেহেৰা আৰু ফেশ্বন কিমান সলনি কৰে সেয়া উপেক্ষা কৰা কঠিন। মই তাৰ মাজতে ডাঙৰ-দীঘল হোৱা বাবে কেতিয়াবা বিভ্ৰান্ত হওঁ কাৰণ মোৰ মনলৈ আহে— 'ৰব, আমি সকলোৱে দেখিবলৈ এনেকুৱা হ’ব লাগে নেকি? সকলোৱে আমাক এনেকুৱাই বিচাৰে নেকি?' মই তেনে কৰিব নিবিচাৰোঁ।
চেণ্টিনো, কেথেৰিন (২৫ নৱেম্বৰ, ২০২৫)। "Sadie Sink Says She’s Never Dyed Her Signature Red Hair and Doesn’t Ever Plan To", People।

যেতিয়া কামবোৰ কঠিন হৈ পৰিছিল, যেতিয়া কিছুমান মানসিক চাপ আছিল, বা মই অতিষ্ট হৈ পৰিছিলোঁ— মই অনুভৱ কৰিছিলোঁ যে মই সেই বিষয়ে কথা পাতিব নোৱাৰোঁ কাৰণ মোৰ লগত ইমান এটা আচৰিত ঘটনা ঘটি আছিল। কেতিয়াবা আপুনি অনুভৱ নকৰে যে আপোনাৰ কোনো অভিযোগ বা সংগ্ৰাম থকাটো উচিত।
লোগান, এলিজাবেথ (২৫ নৱেম্বৰ, ২০২৫)। "How Sadie Sink ‘Subconsciously Protected’ Her Younger Self Amid Stranger Things Fame", Glamour।

তেওঁ (মেক্স) বহুত যন্ত্ৰণাৰ মাজেৰে পাৰ হোৱা এজন ব্যক্তি। তেওঁক এই যাত্ৰাত আগবাঢ়ি যোৱা দেখাটো আৰু তাৰ পিছতো আৰু অধিক যন্ত্ৰণাদায়ক পৰিস্থিতিৰ সন্মুখীন হোৱা, তথাপিও যুঁজ দি থকা আৰু নিজৰ বাবে কাম কৰি যোৱা— সেইটো সঁচাকৈয়ে অনুপ্ৰেৰণাদায়ক।
ৰোমেৰো, আৰিয়ানা (২৬ নৱেম্বৰ, ২০২৫)। "Sadie Sink on Max, Taylor Swift, and Stranger Things S5", Netflix Tudum।
'ষ্ট্ৰেঞ্জাৰ থিংছ'ত মেক্সৰ চৰিত্ৰৰ সন্দৰ্ভত।

বাহ্যিক সংযোগ

শ্ৰেণী:আমেৰিকাৰ ব্যক্তি
এম্বাৰ টেম্বলিন

এম্বাৰ ৰ'জ টেম্বলিন (জন্ম ১৪ মে', ১৯৮৩) এজনী আমেৰিকান অভিনেত্ৰী আৰু লেখিকা। তেওঁ ১১ বছৰ বয়সত ছপ অপেৰা জেনেৰেল হস্পিটেলত এমিলি কুৱাৰ্টাৰমেইন চৰিত্ৰত অভিনয় কৰি ৰাষ্ট্ৰীয় পৰ্যায়ত পৰিচিতি লাভ কৰে। ২০০৩ চনৰ পৰা ২০০৫ চনলৈকে তেওঁ প্ৰাইম-টাইম ধাৰাবাহিক জ'ন অৱ আৰ্কেডিয়া-ত মুখ্য চৰিত্ৰ জ'ন গিৰাৰ্ডী ৰূপে অভিনয় কৰে, যাৰ বাবে তেওঁ প্ৰাইমটাইম এমি বঁটা আৰু গোল্ডেন গ্ল'ব বঁটাৰ মনোনয়ন লাভ কৰে।

তেওঁৰ চলচ্চিত্ৰ কৰ্মৰ ভিতৰত দ্যা ছিষ্টাৰহুড অৱ দ্য ট্ৰেভেলিং পেণ্টছ চলচ্চিত্ৰ দুটাত টিব্বি ৰ'লিন্সৰ ভূমিকাৰ লগতে একা দুই সাত ঘণ্টা (২০১০) চলচ্চিত্ৰত মেগান মেকব্ৰাইডৰ চৰিত্ৰ অন্তৰ্ভুক্ত। ইয়াৰ উপৰিও তেওঁ ষ্টেফানি ডেলি চলচ্চিত্ৰত টিল্ডা ছুইণ্টনৰ সৈতে অভিনয় কৰে। এই চলচ্চিত্ৰটো চানডেন্স চলচ্চিত্ৰ উৎসৱত প্ৰদৰ্শিত হৈছিল আৰু ইয়াৰ বাবে তেওঁ ল'কাৰ্নো আন্তঃৰাষ্ট্ৰীয় চলচ্চিত্ৰ উৎসৱত শ্ৰেষ্ঠ অভিনেত্ৰীৰ বঁটা লাভ কৰে আৰু ইণ্ডিপেণ্ডেণ্ট স্পিৰিট বঁটাৰ বাবে মনোনীত হয়।

২০১৬ চনত তেওঁ পেইণ্ট ইট ব্লেক চলচ্চিত্ৰৰ জৰিয়তে পৰিচালক হিচাপে অভিষেক কৰে। এই চলচ্চিত্ৰত আলিয়া শ্ব'কাটে অভিনয় কৰে আৰু ই জেনেট ফিচৰ ২০০৬ চনৰ একে নামৰ উপন্যাসৰ আধাৰত নিৰ্মিত। ২০২১ চনত তেওঁ ডায়েন লেনৰ সৈতে এফএক্স ধাৰাবাহিক ৱাই: দ্য লাষ্ট মেনত অভিনয় কৰে।

টেম্বলিন এজনী প্ৰকাশিত লেখিকা আৰু সাংস্কৃতিক সমালোচক। তেওঁ বিভিন্ন সাহিত্যধাৰাত সাতখন গ্ৰন্থ প্ৰকাশ কৰিছে আৰু লিংগ বৈষম্য আৰু নাৰী ভোটাধিকাৰৰ দৰে বিষয়ত দ্য নিউ ইয়ৰ্ক টাইমছকে ধৰি অন্যান্য প্ৰকাশনত লিখে।

প্ৰাৰম্ভিক জীৱন

এম্বাৰ টেম্বলিন গায়িকা/শিল্পী বনি টেম্বলিন আৰু অভিনেতা ৰাছ টেম্বলিনৰ কন্যা। তেওঁৰ পিতৃৰ ফালৰ ককাদেউতাক এডি টাম্বলিন এজন ভ'ডভিল শিল্পী আছিল। তেওঁৰ খুৰাক আছিল লেৰী টাম্বলিন, যি দ্য ষ্টেণ্ডেলছ ৰক বেণ্ডটোৰ কী-ব'ৰ্ডবাদক আছিল। দহ বছৰ বয়সত তেওঁ এখন স্কুলৰ নাটকত “পিপি লংষ্টকিং”-ৰ চৰিত্ৰত অভিনয় কৰিছিল; তেওঁৰ দেউতাকৰ এজেণ্ট, শ্বেৰন ডেবাৰ্ডে, এগৰাকী পৰিয়ালৰ বন্ধু হিচাপে উপস্থিত আছিল আৰু তেওঁৰ দেউতাকক টেম্বলিনক অডিচন দিবলৈ মান্তি কৰাইছিল।

তথ্য সংগ্ৰহ

বাহ্যিক সংযোগ

Free Stallion from the Simon & Schuster website

শ্ৰেণী:আমেৰিকান অভিনয় শিল্পী
শ্ৰেণী:লেখিকা
আৰাইমুদি

আৰাইমুদি বা আৰাইমুতি হৃদয় বা আঁহত গছৰ পাতৰ আকৃতিৰ সৰু ৰূপৰ ধাতুৰ পাত আকৃতিৰ অলংকাৰ। পূৰ্বতে ভাৰতৰ তামিলনাডু ৰাজ্যৰ কণমানি ছোৱালী, কিশোৰীয়ে পিন্ধিছিল। "আৰাই" মানে কঁকাল আৰু "মুদি" মানে আৱৰণ। ইয়াক পূব শ্ৰীলংকাৰ মুছলমানসকলে ‘আলামাদী’ আৰু ‘আৰাচিলাই’ বুলি কয়।

আৰাইমুদিক "জেনিটেল শ্বিল্ড" বুলিও কোৱা হয় আৰু ১৯৬৬ চনত এম এছ চন্দ্ৰশেখৰৰ প্ৰকাশিত Guide to the principal exhibits in the Government Museum, Pudukkottaiত আৰু মাদ্ৰাজ চৰকাৰী মিউজিয়ামত প্ৰদৰ্শনীত আৰাইমুদি প্ৰদৰ্শিত হোৱাৰ কথা উল্লেখ কৰিছে।

মিৰন উইন্সল'ৰ A comprehensive Tamil and English Dictionary of High and Low Tamil অভিধানত উল্লেখ কৰা অনুসৰি আৰাইমুদি হৈছে কঁকালত সৰু ছোৱালীয়ে পিন্ধা ধাতুৰ সৰু পাত।

১৯৬০ চনলৈকে শ্ৰীলংকাৰ আম্পাৰা জিলাত ছোৱালীয়ে আৰাইমুদি পিন্ধিছিল।

তথ্যসূত্ৰ

শ্ৰেণী:অলংকাৰ
শ্ৰেণী:তামিল সংস্কৃতি
মোৰ হৃদয় এখন যুদ্ধক্ষেত্ৰ

মোৰ হৃদয় এখন যুদ্ধক্ষেত্ৰ হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন আত্মজীৱনী। কিতাপখন প্ৰকাশ কৰিছে ষ্টুডেণ্টচ ষ্ট'ৰচ প্ৰকাশনে। ২০০৬ চনত প্ৰকাশ হোৱা নতুন সংস্কৰণৰ পুনৰ্মুদ্ৰণ কৰা হয় ২০০৯ চনত। এই গ্ৰন্থখন লেখক বৰগোহাঞিয়ে প্ৰণয় ফুকনৰ কৰকমলতত আগবঢ়াইছে।

বিৱৰণ

লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

তথ্যৰ উৎস

লগতে চাওক

আত্ম দীপো ভৱ
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:জীৱনী গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
বাটি

বাটি ৰাজস্থানৰ বেছিভাগ অঞ্চলত, আৰু ভাৰতৰ মধ্যপ্ৰদেশ আৰু গুজৰাট ৰাজ্যৰ কিছুমান অঞ্চলত ৰন্ধা কঠিন, চেপেটা পিঠা। ইয়াৰ দীৰ্ঘকালীন সময়লৈ ভালে থাকে আৰু উচ্চ পুষ্টিকৰ পৰিমাণৰ বাবে ডাল বাটি হৈছে ৰাজস্থানীয় জনপ্ৰিয় খাদ্য য'ত মূলতঃ ৰহৰ দালি আৰু বাটি অৰ্থাৎ সৰু ঘেঁহুৰ ৰুটিৰ লডাৰে গঠিত। বাটি বিশুদ্ধ ঘিউত ডুবাই পৰম্পৰাগত মাটিৰ পাত্ৰত গৰমে গৰমে পৰিবেশন কৰা হয়। ডাল এটা সৰু বাল্টি আকৃতিৰ পাত্ৰত ওপৰত ৰঙা জলকীয়া দিয়া তাড়কা, টেঙা নহৰুৰ চাটনি বা বেচন (বুটৰ গুড়ি)ৰ সৈতে পৰিবেশন কৰা হয়।

পৰম্পৰাগতভাৱে বাটি মোটাকৈ বেলি লৈ তাৰ ওপৰত ঘিউ ঢালি প্ৰস্তুত কৰা হয়। ৰাজস্থানৰ ধৰ্মীয় অনুষ্ঠান, বিবাহ অনুষ্ঠান আৰু জন্মদিনৰ পাৰ্টি আদি সকলো উৎসৱতে ইয়াক সাধাৰণতে পৰিবেশন কৰা হয়।

ডাল বাটি থালি

বাটি অবিহনে ৰাজস্থানী থালি আধৰুৱা। বাটিৰ লগত বেচন গট্টে, বুণ্ডি ৰাইতাও পৰিবেশন কৰা হয়। নহৰুৰৰ চাটনি, পাপড়, কাধি আৰু আমৰ আচাৰ দিয়া হয়।

মধ্যপ্ৰদেশত ডাল-বাটি অন্যান্য খাদ্যৰ সৈতেও পৰিৱেশন কৰা হয়, যেনে- বেঙেনা পিটিকা (পৰিষ্কাৰ জুইত ৰন্ধা আৰু কেঁচা মছলাৰ সৈতে গুড়ি কৰা অ’বাৰ্জিন) বা ভজা আলু। কাধি (বেচন (বুটৰ গুড়ি) আৰু গৰু গাখীৰৰ ঘিউৰ সৈতে ৰন্ধা)ও ডাল-বাটিৰ লগত খাব পাৰি কাৰণ ই এটা তৰল উপাদান যোগ কৰি গোটেই সংমিশ্ৰণত পানীৰ পৰিমাণ বজাই ৰাখে।

বেচন (গ্ৰাম আটা) আৰু মছলাৰে তৈয়াৰী গট্টে কি চাবজী পশ্চিম মধ্যপ্ৰদেশ আৰু ৰাজস্থানতো খোৱা হয়। ই অলপ মছলাযুক্ত, গোটেই থালিটোত টেঙা উপাদান এটা যোগ কৰে।

আমৰ আচাৰ আৰু সেউজীয়া চাটনি (ধনীয়া, নেমু, টমেটো, শিলৰ নিমখ, জিৰা আৰু সাগৰীয় নিমখেৰে তৈয়াৰী) থালিৰ অবিচ্ছেদ্য অংগ। পশ্চিম মধ্যপ্ৰদেশত মালৱাৰ ফালে মিঠা চাউলো ৰান্ধি থালিত পৰিবেশন কৰা হয়। কেশৰ, চেনি আৰু লৱণ দি ভাতখিনি ৰান্ধি লোৱা হয়।

তথ্য সূত্ৰ

শ্ৰেণী:খাদ্য
শ্ৰেণী:ভাৰত
শ্ৰেণী:নিৰামিষ আহাৰ
মিছন চাইনা (চলচ্চিত্ৰ)

মিছন চাইনা হ'ল ২০১৭ বৰ্ষৰ ৮ ছেপ্তেম্বৰত মুক্তি লাভ কৰা এখন এক্সনধৰ্মী অসমীয়া চলচ্চিত্ৰ। বিশিষ্ট শিল্পী জুবিন গাৰ্গৰ দ্বাৰা পৰিচালিত আৰু আই ক্ৰিয়েছন প্ৰডাকচনৰ (I Creation Production) বেনাৰত জুবিন গাৰ্গ আৰু তেওঁৰ পত্নী গৰিমা শইকীয়া গাৰ্গৰ দ্বাৰা প্ৰযোজিত এই চলচ্চিত্ৰখন অসমীয়া চলচ্চিত্ৰজগতৰ আটাইতকৈ ব্যয়বহুল চলচ্চিত্ৰ। জুবিন গাৰ্গ আৰু দীপলিনা ডেকাই চলচ্চিত্ৰখনৰ মুখ্য চৰিত্ৰত অভিনয় কৰিছে।

অভিনয়ত

জুবিন গাৰ্গ
দীপলিনা ডেকা
সিদ্ধাৰ্থ নিপন গোস্বামী
য়াংকী পৰাশৰ
পবিত্ৰ ৰাভা
সত্যকী ডিকম ভূঞাঁ
ত্ৰিদীব লাহন
নৱদ্বীপ বৰগোঁহাই
পাৰ্থসাৰথি মহন্ত
বিভূতি ভূষণ হাজাৰিকা
ভাস্বতী ভাৰতী
ৰাগিনী পৰাশৰ
প্ৰিয়ংকা ভৰালী আৰু দেবস্মিতা বেনাৰ্জী (বিশেষ এভুমুকি)

নিৰ্মাণ

আই ক্ৰিয়েছন প্ৰডাকচনৰ (I Creation Production) বেনাৰত জুবিন গাৰ্গ আৰু তেওঁৰ পত্নী গৰিমা শইকীয়া গাৰ্গে চলচ্চিত্ৰখন প্ৰযোজনা কৰিছে। মিৰ্জা, ছিক্কিম, শ্বিলং, ডিমা হাছাও, টাৱাং আদি বহুতো মনোমোহা ঠাইত চলচ্চিত্ৰখনৰ চিত্ৰগ্ৰহণ কৰা হৈছে।

মুক্তি

২০১৭ বৰ্ষৰ ৮ ছেপ্তেম্বৰত গোটেই অসমতে চলচ্চিত্ৰখন মুক্তি দিয়া হয়। তাৰোপৰি চলচ্চিত্ৰখন বাংলা ভাষাতো মুক্তি দিয়া হয়। ২০১৭ বৰ্ষৰ ১১ আগষ্টত চলচ্চিত্ৰখনৰ ট্ৰেইলাৰ মুক্তি দিয়া হৈছিল।

সংগীত

চলচ্চিত্ৰখনৰ সংগীত পৰিচালনা কৰিছে জুবিন গাৰ্গে। গীতৰ কথা জুবিন গাৰ্গ, শশাংক সমীৰ আৰু সুমিত আচাৰ্য্যৰ। ছবিখনত সৰ্বমুঠ ৬টা গীত আছে।

বক্স অ'ফিচ

মিছন চাইনাই এতিয়ালৈ মুঠ ১ কৌটি ২৮ লাখ অৰ্জন কৰিবলৈ সক্ষম হৈছে। চলচ্চিত্ৰখনে প্ৰথম দিনা ৩৯.৯৭ লাখ, দ্বিতীয় দিনা ৩৯.৫০ লাখ আৰু তৃতীয় দিনা ৪৯ লাখ অৰ্জন কৰি অসমীয়া চলচ্চিত্ৰজগতত এক নতুন অভিলেখ গঢ়িবলৈ সক্ষম হৈছে।

তথ্যসূত্ৰ

বাহ্যিক সংযোগ

ফেচবুক পৃষ্ঠা
টুইটাৰ

শ্ৰেণী:অসমীয়া চলচ্চিত্ৰ
শ্ৰেণী:২০১৭ বৰ্ষৰ অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:জুবিন গাৰ্গ অভিনিত চলচ্চিত্ৰ
খাজা মইনুদ্দিন চিষ্টি

alt=খাজা মইনুদ্দিন চিষ্টিৰ দৰগাহ শ্বৰীফ |
মুইন আল-দিন হাছান চিষ্টি ছিজ্জী (ফাৰ্চী : معین الدین چشتی, ৰোমানীকৃত: মুইন আল-দীন চিষ্টি ; ফেব্ৰুৱাৰী ১১৪৩ – মাৰ্চ ১২৩৬), যাক শ্ৰদ্ধাৰে খাজা ঘৰীব নৱাজ নামেৰে জনাজাত, বিস্তাৰ এজন ফাৰ্চী ইছলামিক পণ্ডিত আৰু ৰহস্যবাদী আছিল, যি শেষত ত্ৰয়োদশ শতিকাৰ আৰম্ভণিতে ভাৰত উপমহাদেশত বসতি স্থাপন কৰে, য'ত তেওঁ চুন্নী ৰহস্যবাদৰ চিষ্টিয়া শৃংখলা প্ৰচাৰ কৰে। তেখেতে একমাত্ৰ আৰু প্ৰথম ভাৰতবৰ্ষত ইছলাম ধৰ্মৰ প্ৰচাৰ কাৰক। বিশেষ মধ্যযুগীয় ভাৰতত প্ৰধান ইছলামিক আধ্যাত্মিক শৃংখলাত পৰিণত হয়। ভাৰতীয় চুন্নী সন্ত বেছিভাগেই চিষ্টি য'ত নিজামুদ্দিন আৱলিয়া (মৃত্যু ১৩২৫) আৰু আমিৰ খুছৰু' (মৃত্যু ১৩২৫) আদি অন্তৰ্ভুক্ত।

তথ্য সংগ্ৰহ

১. khwaja-moinuddin-chishti - website পৰা আহৰণ কৰা হৈছে

২. Daily News/ Drishti IAS খাজা মইনুদ্দিন চিষ্টিৰ তথ্য ৱেবছাইটৰ পৰা আহৰণ কৰা

৩. ৰাজস্থান পৰ্যটন ৱেবছাইট /খাজা মইনুদ্দিন চিষ্টিৰ দৰগাহ শ্বৰীফ

৪. Text Book app Theory of khwaja-moinuddin-chishti

৫. খাজা মইনুদ্দিন চিষ্টি ভাষা বিশ্ববিদ্যালয়, উত্তৰ প্ৰদেশ লক্ষ্নৌ

শ্ৰেণী:পোখালি
ৰচুলন বাঈ

ৰচুলন বাঈ (; ১৯০২- ১৫ ডিচেম্বৰ ১৯৭৪) এগৰাকী ভাৰতীয় শীৰ্ষস্থানীয় শাস্ত্ৰীয় কণ্ঠশিল্পী আছিল। বেনাৰচ ঘৰানাৰ সৈতে তেওঁৰ সম্পৰ্ক আছিল আৰু 'তপ্পা' আৰু থুমৰীৰ এটা বিভাগ 'পূৰব অংগ'ত তেওঁ বিশেষত্ব অৰ্জন কৰিছিল। তাৰপিছত তেওঁ সাৰেঙ্গীবাদক আশিক খান আৰু ওস্তাদ মাজু খানৰ ওচৰত শিক্ষাগ্ৰহণ কৰিছিল ৰচুলন বাঈ পৰিণত হৈছিল থুমৰিৰ এগৰাকী বিশিষ্ট শিল্পীলৈ। শাস্ত্ৰীয় কণ্ঠ-সঙ্গীতৰ ধাৰা 'থুমৰি'ৰ মূল সিমান স্পষ্ট নহয়। পোন্ধৰ শতিকালৈ ইয়াৰ কোনো ঐতিহাসিক উল্লেখ নাই। ঊনবিংশ আৰু কুৰি শতিকাত উত্তৰ ভাৰতৰ বিকশিত এই দৰবাৰী সঙ্গীত তৱাইফসকলে পৰিবেশন কৰিছিল। ৰচুলনে থুমৰিৰ এই উত্তৰাধিকাৰ মাকৰ পৰা লাভ কৰিছিল, যি এগৰাকী তৱাইফ আছিল আৰু এই চহকী সংস্কৃতিৰ শেষ বাহক আছিল।

কৰ্মজীৱন

ৰতলুন বাঈ 'দাদৰা', 'পূৰ্বীগীত', 'হোৰী', 'কজৰী' আৰু 'চৈতি'ৰ উপৰিও 'তপ্পা' আৰু 'পূৰব অংগ' (থুমৰী) গোৱাত দক্ষ হৈ উঠিছিল।

যদিও তেওঁ জীৱনকালত সঙ্গীতেৰে খ্যাতিৰ শিখৰত উপনীত হৈছিল, তেওঁৰ মৃত্যু হৈছিল এক চূড়ান্ত দাৰিদ্ৰ অৱস্থাত। তেওঁৰ অনুষ্ঠান প্ৰায়ে সম্প্ৰচাৰ কৰা আকাশবাণী কেন্দ্ৰৰ সন্মুখতে এখন চাহৰ দোকান দি শেষলৈ তেওঁ জীৱন-নিৰ্বাহ কৰিছিল। শাস্ত্ৰীয় কণ্ঠশিল্পী নেইনা দেৱীয়ে তেওঁৰ ওচৰতে শিক্ষা লাভ কৰিছিল। ১৯৬৯ চনত বাৰাণসী চহৰত হোৱা সাম্প্ৰদায়িক সংঘৰ্ষৰ সময়ত তেওঁৰ ঘৰ জ্বলাই দিয়া হৈছিল। ১৯৭৪ চনৰ ১৫ ডিচেম্বৰত ৭৪ বছৰ বয়সত তেওঁৰ মৃত্যু হয়।

বঁটা

১৯৫৭ চনত কণ্ঠসঙ্গীত শিতানত তেওঁ সঙ্গীত নাটক একাডেমী বঁটা লাভ কৰে। ৰাষ্ট্ৰপতি ৰাজেন্দ্ৰ প্ৰসাদে নতুন দিল্লীত তেওঁক এই বঁটা প্ৰদান কৰিছিল।

তথ্য উৎস

বাহ্যিক সংযোগ

Rasoolan Bai Biography and Music at Last.fm

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:সংগীত নাটক একাডেমী বঁটা বিজয়ী
এক ধীমানৰ আত্মজীৱনী

এক ধীমানৰ আত্মজীৱনী চালভাড' ডালিৰ আত্মজীৱনী। গ্ৰন্থখনৰ অসমীয়া অনুবাদ কৰিছে মৌচুমী কন্দলীয়ে। ২০০২ চনৰপৰা ২০০৪ চনলৈকে এই গ্ৰন্থখনৰ লেখাখিনি ধাৰাবাহিকভাৱে আজিৰ অসম কাকতত প্ৰকাশ কৰা হৈছিল আৰু পৰৱৰ্তী সময়ত ২০০৯ চনত গ্ৰন্থাকাৰে প্ৰকাশ কৰা হয়।

বাহ্যিক সংযোগ

লগতে চাওক

চালভাড' ডালি

শ্ৰেণী:অসমীয়া গ্ৰন্থ
শ্ৰেণী:আত্মজীৱনী
শ্ৰেণী:অনূদিত গ্ৰন্থ
ফিনলেণ্ড

ফিনলেণ্ড উত্তৰ-পশ্চিম ইউৰোপ বাল্টিক সাগৰৰ উপকূলত অৱস্থিত এখন ৰাষ্ট্ৰ। ফিনলেণ্ড ইউৰোপৰ সকলোতকৈ উত্তৰত অৱস্থিত দেশসমূহৰ এখন। ইয়াৰ এক-তৃতীয়াংশ অঞ্চল সুমেৰু বৃত্তৰ উত্তৰত অৱস্থিত। হেলচিংকী ফিনলেণ্ডৰ ৰাজধানী আৰু দেশখনৰ বৃহত্তম চহৰ।

শ্ৰেণী:ফিনলেণ্ড
শ্ৰেণী:ইউৰোপৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
আইৰিছ ষ্টাৰন লেভি

আইৰিছ ষ্টাৰন লেভি (, জন্ম: ১১ মে', ১৯৫৩) মহিলা আৰু মানৱ অধিকাৰৰ বিষয়ত মনোনিৱেশ কৰা এগৰাকী ইজৰাইলী সামাজিক কৰ্মী। তেওঁ অ-লাভজনক সংস্থা হাৰ একাডেমী (২০১৬) আৰু টাৰ্নিং দ্য টেবলছ (২০১১)ৰ সহ-প্ৰতিষ্ঠাপক, যি দুটা সংস্থাই বেশ্যাবৃত্তি আৰু হিংসাৰ পৰা ৰক্ষা পোৱা মহিলাসকলক বৃত্তিমূলক প্ৰশিক্ষণ প্ৰদানৰ কাম কৰে। ষ্টাৰন লেভি ক’লিচন অৱ উইমেন ফৰ পিছৰ ব’ৰ্ডৰ লগতো জড়িত হৈ আছে৷ তেওঁ টেষ্টিমোনি ট্ৰিবিউনেল অৱ উইমেন ভিক্টিমছ অৱ চেক্সুৱেল এছাল্টৰ সহ-সঞ্চালক আৰু ১৬ বছৰ ধৰি টেল আভিভ যৌন নিৰ্যাতন সংকট কেন্দ্ৰৰ স্বেচ্ছাসেৱী সমন্বয়ক আছিল। তেওঁ ২০১৮ চনৰ ছাছমেন-জইণ্ট বঁটা লাভ কৰিছে।

নেপথ্য

১৯৫৩ চনৰ ১১ মে’ত জাফাত জন্মগ্ৰহণ কৰা ষ্টাৰন লেভিয়ে সৰুতে পৰিয়ালৰ সৈতে অষ্ট্ৰেলিয়ালৈ গুচি যায়। ১৯৭০ চনত ১৮ বছৰ বয়সত পিতৃ-মাতৃয়ে টেল আভিভত আত্মীয়ৰ লগত থাকিবলৈ পঠিয়াই দিয়ে। ষ্টাৰন লেভিয়ে শিল্প অধ্যয়ন কৰিছিল আৰু তেওঁ টেল আভিভ বিশ্ববিদ্যালয়ৰ গ্ৰুপ গাইডেন্স প্ৰগ্ৰেমৰ স্নাতক।

নবৈৰ দশকত ষ্টাৰন লেভিয়ে তিনি বছৰ আমষ্টাৰডামত বাস কৰিছিল। এই সময়ছোৱাত কাম কৰিবলৈ ষ্টুডিঅ'ৰ অভাৱত তেওঁ নিজাকৈ অৰ্থপূৰ্ণ কিবা এটা বিচাৰিছিল৷ তেওঁ বছনিয়ান যুদ্ধৰ সময়ত আৰু তাৰ পিছত বছনিয়ান মহিলাসকলৰ দুৰ্দশাৰ বিষয়ে সচেতন হৈছিল, যাৰ বহুতেই ক্ষতিৰ সন্মুখীন হৈছিল৷ যুদ্ধৰ অস্ত্ৰ হিচাপে ধৰ্ষণ, মানৱ সৰবৰাহৰ পৰা আৰম্ভ কৰি বিভিন্ন দিশত তেওঁলোক ক্ষতিসাধন হৈছিল। এইটোৱেই আছিল ষ্টাৰন লেভিৰ নিপীড়িত গোট বা হিংসাৰ বলি হোৱা মহিলাৰ বাবে সক্ৰিয়তাত প্ৰৱেশৰ কাৰণ৷ তেওঁ ইজৰাইললৈ উভতি অহাৰ লগে লগে তেওঁ এই পথত আগবাঢ়ি যাবলৈ বদ্ধপৰিকৰ হৈছিল, আৰু টেল আভিভ যৌন নিৰ্যাতন সংকট কেন্দ্ৰত স্বেচ্ছাসেৱী কাম কৰিবলৈ আৰম্ভ কৰিছিল।

মহিলাৰ বাবে সক্ৰিয়তা

টেল আভিভ যৌন নিৰ্যাতন সংকট কেন্দ্ৰ

১৯৯৭ চনত ষ্টাৰন লেভিয়ে টেল আভিভ যৌন নিৰ্যাতন সংকট কেন্দ্ৰত স্বেচ্ছাসেৱী কাম আৰম্ভ কৰে। এবছৰৰ ভিতৰতে তেওঁক পেছাদাৰী পদত নিযুক্তি দিয়া হয়৷ ১৬ বছৰৰ বাবে ষ্টাৰন লেভি স্বেচ্ছাসেৱী নেটৱৰ্ক সমন্বয়ক আছিল৷ তেওঁ প্ৰায় ২০০ জন স্বেচ্ছাসেৱকৰ এটা গোট পৰিচালনা কৰিছিল আৰু গ্ৰহণ, প্ৰশিক্ষণ আৰু সময়সূচীৰ বাবে দায়বদ্ধ আছিল। ষ্টাৰন লেভি হৈছে টেষ্টিমোনি ট্ৰিবিউনেল অৱ উইমেন ভিক্টিমছ অৱ চেক্সুৱেল এছাল্ট প্ৰকল্পৰ অন্যতম প্ৰতিষ্ঠাপক। এই ন্যায়াধিকৰণৰ আঁৰৰ ধাৰণাটো বিশ্বৰ আন মানুহৰ ন্যায়াধিকৰণৰ ওপৰত ভিত্তি কৰি গঢ় লৈ উঠিছে৷ ন্যায়াধিকৰণসমূহ চৰকাৰী সংস্থা নহয় আৰু ইয়াৰ কোনো বলবৎকাৰী ক্ষমতা নাই; চৰকাৰী ব্যৱস্থা আৰু সংবাদ মাধ্যমৰ দ্বাৰা অৱহেলিত বিষয়সমূহৰ প্ৰতি সজাগতা সৃষ্টিৰ লগতে হিংসা আৰু অন্যান্য অপৰাধৰ বলি হোৱা মহিলাসকলৰ মাজত সংহতি শক্তিশালী কৰিবলৈ এইবোৰ ডিজাইন কৰা হৈছে।

তথ্যসূত্ৰ

শ্ৰেণী:ইজৰাইলৰ ব্যক্তি
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:জীৱিত ব্যক্তি
শ্ৰেণী:সমাজকৰ্মী
শ্ৰেণী:মানৱ অধিকাৰ কৰ্মী
নগৰবধু

]] বুদ্ধক অভিবাদন জনায়", হাতীদাঁতৰ খোদিত, ৰাষ্ট্ৰীয় সংগ্ৰহালয়, নতুন দিল্লী। প্ৰাচীন ভাৰতৰ বৈশালী গণৰাজ্যৰ এগৰাকী প্ৰখ্যাত নগৰবধু আছিল অম্ৰপালী।
নগৰবধু আছিল প্ৰাচীন ভাৰতৰ কিছুমান ঠাইত পালন কৰা পৰম্পৰা। মহিলাসকলে নগৰবধূৰ খিতাপ লাভৰ বাবে প্ৰতিযোগিতাত অংশগ্ৰহণ কৰিছিল, আৰু এই প্ৰথাৰ বিৰুদ্ধে কোনো নিষেধাজ্ঞা নাছিল। আটাইতকৈ ধুনীয়া আৰু বিভিন্ন নৃত্যৰ ৰূপত আটাইতকৈ প্ৰতিভাশালী নাৰীক নগৰবধু হিচাপে বাছনি কৰা হৈছিল। এগৰাকী নগৰবধুক সন্মান কৰা হৈছিল, আৰু তাই আছিল ৰাজকীয় নৃত্যশিল্পী; মানুহে তাইৰ নৃত্য আৰু গান চাব পাৰিছিল। এগৰাকী নগৰবধুৰ এৰাতিৰ নৃত্যৰ দাম বহুত আছিল।

]]; ৰাজা ৰবি বৰ্মাৰ চিত্ৰ।

বিখ্যাত নগৰবধু

আম্ৰপালি, ৰাজ্যিক কৰ্টেছান আৰু বৌদ্ধ শিষ্য, বৈশালি কী নগৰবধুত আচাৰ্য চতুৰসেনে বৰ্ণনা কৰিছে।
বসন্তসেনা, খ্ৰীষ্টপূৰ্ব দ্বিতীয় শতিকাত শূদ্ৰকৰ দ্বাৰা ৰচিত মৃচ্ছকটিকম নামৰ ধ্ৰুপদী সংস্কৃত কাহিনীৰ এটা চৰিত্ৰ।
মাধৱী, ইলাংগো আদিগালৰ দ্বাৰা ৰচিত ধ্ৰুপদী তামিল কাহিনী চিলাপ্পতিকাৰৰ এটা চৰিত্ৰ।

অনুৰূপ বৃত্তি

দেৱদাসী (ভাৰত)
দেউকি (ভাৰত)
গণিকা (ভাৰত)
তৱাইফ (ভাৰত)
গেজী (চীন)
কা ট্ৰু (ভিয়েটনাম)
গেইছা (জাপান)
শিৰাবোশী (জাপান)
কিছায়েং (কোৰিয়া)
কিয়ান (আৰব)

তথ্যসূত্ৰ

শ্ৰেণী:ভাৰতীয় নাৰী
শ্ৰেণী:নৃত্যশিল্পী
শ্ৰেণী:প্ৰাচীন ভাৰতৰ নাৰী
বেক কুজিৰা

বেক-কুজিৰা হৈছে পশ্চিম জাপানত প্ৰচলিত হৈ অহা এটা পৌৰাণিক জাপানীজ য়োকাই (ভূত, ফেণ্টম বা অদ্ভুত প্ৰকাশ)। ইয়াক তিমিৰ কংকাল বুলি বৰ্ণনা কৰা হৈছে যাৰ লগত অজ্ঞাত মাছ আৰু অদ্ভুত চৰাই থাকে। ই তিমি চিকাৰ কৰা বা তিমিৰ মাংস খোৱা লোকৰ বিৰুদ্ধে প্ৰতিশোধ লয়, আৰু ই প্লেগ মহামাৰী আৰু জুইৰে শাওপাত দিয়ে। ইয়াক হোনে কুজিৰা (হাড়ৰ তিমি) বুলিও কোৱা হয়।

লোককথা

বেক-কুজিৰাৰ কিংবদন্তিটো ইজুমো প্ৰদেশৰ (বৰ্তমানৰ উত্তৰ-পূব শ্বিমানে প্ৰিফেকচাৰ) শ্বিমানে উপদ্বীপত সেই সময়ত সংঘটিত হৈছিল যেতিয়া জাপান সাগৰত এতিয়াও প্ৰায়ে তিমি ধৰা হৈছিল, যিটো অঞ্চল প্ৰাচীন কালত "তিমিৰ সাগৰ" নামেৰে জনাজাত।

সেই অঞ্চলটো অদ্ভুত আকৃতিৰ মাছেৰে ভৰি পৰিল আৰু মাছমৰীয়াসকলৰ চকুৰ সন্মুখতে অদ্ভুত চৰাইবোৰ দেখা দিলে, কিন্তু জোৱাৰ কমি যোৱাৰ লগে লগে জীৱবোৰে কোনো কাণ্ড নোহোৱাকৈ বহু দূৰলৈ সাগৰলৈ পিছুৱাই গ'ল।

তথ্যসূত্ৰ

শ্ৰেণী:জাপানী শ্ৰুতিকথা
শ্ৰেণী:ভূত-প্ৰেত
২১ জুলাই

ঘটনাৱলী

১৬৫৮ - পিতৃ ছাহজাহানক আগ্ৰা দুৰ্গত বন্দী কৰি থৈ আনুষ্ঠানিকভাবে ঔৰংগজেৱে দিল্লীৰ ৰাজপাটত উঠিছিল।
১৮৩১ - বেলজিয়ামক এখন সুকীয়া ৰাষ্ট্ৰ হিচাপে গঠন কৰা হয়।
১৮৯১ - জাৰ্মানীৰ অট’ভন থিনিয়েনথালৰ দ্বাৰা বাৰ্লিনত গ্লাইডাৰেৰে প্ৰথমটো উৰণ সম্পন্ন হৈছিল।
১৯৫৪ - পৰ্তুগীজৰ হাতৰপৰা দাদৰক মুক্ত কৰা হয়।
১৯৬৯ - এপল’—১১ ৰ জৰিয়তে চন্দ্ৰলৈ যোৱা মহাকাশচাৰী নীল আৰ্মষ্ট্ৰং আৰু এডুইন এলড্ৰিনে চন্দ্ৰপৃষ্ঠত প্ৰথম ঐতিহাসিক খোজ দিছিল।
১৯৭৭ - নীলম সঞ্জীৱা ৰেড্ডী ভাৰতৰ ষষ্ঠ ৰাষ্ট্ৰপতি হিচাপে নিৰ্বাচিত হয়।
২০০১ - কাশ্মীৰত অমৰনাথ যাত্ৰীসহ ১৫জনক গুলীয়াই হত্যা কৰা হয়।
২০০৭ - ভাৰতৰ দ্বাদশ ৰাষ্ট্ৰপতি ৰূপে প্ৰতিভা দেৱী সিং পাটিলক নিৰ্বাচিত কৰা হয়।

জন্ম

১৮৯৯ - আৰ্নেষ্ট হেমিংৱে, আমেৰিকাৰ গল্পকাৰ, ঔপন্যাসিক। তেখেতৰ বিশ্ব প্ৰসিদ্ধ উপন্যাসখনৰ নাম হ’ল ‘দ্য অ'ল্ড মেন এণ্ড দ্য ছী’; যাৰ বাবে তেখেতে ১৯৫৪ চনত সাহিত্যৰ নোবেল লাভ কৰিছিল।
১৯০২ - মহীচন্দ্ৰ মিৰি, অসমীয়া সমাজ সেৱক আৰু সাহিত্যিক।
১৯১১ - উমাশংকৰ যোশী, ভাৰতীয় কবি আৰু লেখক।
১৯৩০ - আনন্দ বক্সী, ভাৰতীয় কবি গীতিকাৰ।
১৯৩৪ - চন্দু বোৰ্ডে, প্ৰাক্তন ভাৰতীয় ক্ৰিকেটাৰ।
১৯৩৯ - প্ৰণৱজ্যোতি ডেকা, অসমীয়া গল্পকাৰ, ঔপন্যাসিক, গৱেষক, অভিধান প্ৰণেতা আৰু অধ্যাপক।
১৯৫১ - ৰবীন ৱিলিয়ামছ, অভিনেতা, জুমাঞ্জী কথাছবিৰ নায়ক।

মৃত্যু

১৭৯৬ - ৰবাৰ্ট বাৰ্ণছ, স্কটলেণ্ডৰ ৰাষ্ট্ৰীয় কবি।
১৯০৬ - উমেশ চন্দ্ৰ বেনাৰ্জী, ভাৰতীয় জাতীয় কংগ্ৰেছৰ প্ৰথম সভাপতি।
১৯৬৭ - জিমি ফক্স, আমেৰিকাৰ বেচবল খেলুৱৈ।
১৯৭৬ - আবু তাহেৰ, বাংলাদেশী স্বাধীনতা সংগ্ৰামী আৰু বাওঁপন্থী বিপ্লৱী।
২০০৯ - গংগুবাঈ হংগল, ভাৰতীয় শাস্ত্ৰীয় সংগীতজ্ঞ।

দিৱস

বেলজিয়ামৰ ৰাষ্ট্ৰীয় দিৱস।

বাহ্যিক সংযোগ

বিবিচি: এই দিনত
শ্যামা (অভিনেত্ৰী)

শ্যামা (জন্ম: খুৰচিদ আখটাৰ; ; ৭ জুন ১৯৩৫-১৪ নবেম্বৰ ২০১৭) এগৰাকী হিন্দী চলচ্চিত্ৰৰ অভিনেত্ৰী আছিল। ১৯৪৫ৰ ১৯৮৯লৈ তেওঁ অভিনয় জীৱনত সক্ৰিয় হৈ আছিল। তেওঁক আৰপাৰ, বৰসাত কী ৰাত আদি ছবিৰ বাবে খ্যাত।

ব্যাক্তিগত জীৱন

১৯৩৫ চনত এটা মুছলমান পৰিয়ালত তেওঁৰ জন্ম হয়। ১৯৫৩ চনত ফলি মিস্ত্ৰীৰ সৈতে তেওঁৰ বিবাহ সম্পন্ন হয়। ফলি মিস্ত্ৰী গুজৰাটৰ এজন পাৰ্চী সম্প্ৰদায়ৰ লোক আছিল। শ্যামাৰ অভিনয় জীৱনত প্ৰভাৱ পৰিব বুলি তেওঁলোকে এই বিবাহৰ কথা দহ বছৰ ধৰি গোপনে ৰাখিছিল। সেই সময়ত বিবাহিত বুলি জানিলে মহিলা তাৰকাৰ অনুগামীৰ সংখ্যা হ্ৰাস পাব বুলি ভবা হৈছিল। তেওঁলোকৰ প্ৰথম সন্তানটো জন্মৰ সময়তহে এই বিবাহৰ কথা প্ৰকাশ পাইছিল। দম্পতিহালৰ তিনিটা সন্তান আছিল, পুত্ৰ ফাৰুক আৰু ৰোহিত্তন, জীয়ৰী চিৰিন। ফলি মিস্ত্ৰীৰ মৃত্যু ১৯৭৯ চনত হয়। তাৰপিছৰে পৰা শ্যামাই মুম্বাইত থাকিবলৈ লৈছিল।

কৰ্মজীৱন

১৯৪০ৰ দশকত লাহোৰৰ পৰা মুম্বাইলৈ আহিছিল। তেওঁ কম বয়সতে চৌকত ৰিজভিৰ জীন্নতত (১৯৪৫) নুৰজাহানৰ ভূমিকাত আৰু মীৰাবাই (১৯৪৭) ছবিত অভিনয় কৰে। ১৯৫৭ চনত তেওঁক শাম্মী কাপুৰৰ সৈতে ধ্ৰুপদী ৰোমান্তিক ছবি মিৰ্জা চাহিবাত দেখা যায়।

পৰিচালক বিজয় ভাটে তেওঁক মঞ্চনাম শ্যামা দিয়ে, যি নামেৰে তেওঁ পৰৱৰ্তী ছবিবোৰত অভিনয় কৰিছিল। তেওঁ গুৰু দত্তৰ আৰপাৰত মুখ্য ভূমিকাত অভিনয় কৰে। তাৰপিছত কৰে বৰসাত কী ৰাত আৰু এইখনক তেওঁৰ সৰ্বশ্ৰেষ্ঠ প্ৰদৰ্শন বুলি ভবা হয়। তেওঁ পঞ্চাচ আৰু ষাঠিৰ দশকৰ এগৰাকী আগশাৰীৰ মুখ্য অভিনেত্ৰী আছিল আৰু ১৫০খনত কৈও অধিক ছবিত অভিনয় কৰিছিল; ইয়াৰ বহুতো নায়িকাৰ চৰিত্ৰত। মিলন, ভাইভাই (১৯৫৬),মিৰ্জা চাহিবা (১৯৫৭),ভাবী (১৯৫৭) আৰু সাৰদাত (১৯৫৭) তেওঁৰ বহুমুখী অভিনয় প্ৰতিভা দেখা যায়। সাৰদা ছবিৰ অভিনয়ৰ বাবে তেওঁ ১৯৫৮ চনৰ শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটা পায়।

পঞ্চাছৰ দশকৰ শেষৰ ফালৰ তেওঁ এনে এগৰাকী অভিনেত্ৰী আছিল, যিয়ে সংগীত পৰিচালক আৰু গীতিকাৰসকলৰ ছন্দ আৰু গীতৰ প্ৰতি আটাইতকৈ ধনাত্মক সঁহাৰি দিছিল। শ্যামাৰ ওপৰত চিত্ৰায়িত কৰা "এ দিল মুঝে বতাদে", "ও চান্দ জহাঁ ও যায়ে", "এ লো মেঁ হৰি পিয়া", "দেখো ও চান্দ চুপ কে কৰাতা হ্যায় ক্যা ইছাৰা" আদি গীত তেওঁৰ সংবেদনশীল অভিনয়ৰ উদাহৰণ। তেওঁ "দো বেহেন"ত (১৯৫৯) দুজনী পৰস্পৰ বিপৰীতধৰ্মী চৰিত্ৰৰ ভনীয়েকৰ দ্বৈত চৰিত্ৰত অভিনয় কৰিছিল।

এটা সাক্ষাৎকাৰত তেওঁ উল্লেখ কৰিছিল, ‘মই কেতিয়াও (অভিনয়ৰ বিষয়ে) শিকিবলগীয়া হোৱা নাই। মই আত্মবিশ্বাসী আছিলো আৰু বেছি চিন্তা কৰিবৰ প্ৰয়োজন নাছিল।’ তেওঁ বিশ্বাস কৰিছিল, তাৰকা জন্মে, তৈয়াৰ কৰিব পৰা নাযায়।

জনী ৱাকাৰ আৰু শ্যামাই চু মন্তৰ, আৰপাৰ, মুচাফিৰখানা, খোটে পেইছে আৰু খেল খিলাড়ি কাত একেলগে কাম কৰে। পিছৰ সময়চোৱাত তেওঁ ছবি যেনে- মাষ্টাৰজী (১৯৮৫)অজনবী (১৯৭৪),শাৱন ভাদো (১৯৭০),দিল দিয়া দৰ্দ লিয়া (১৯৬৬) আদিত স্মৰণীয় চৰিত্ৰত অভিনয় কৰিছে।

মৃত্যু

১৪ নবেম্বৰ ২০১৭ত ৮২ বছৰ বয়সত হাওফাওৰ সংক্ৰমণ হৈ শ্যামাৰ মৃত্যু হয়। তেওঁক মুম্বাইৰ মেৰাইন লাইনৰ বড়া কবৰস্তানত সমাধিস্থ কৰা হয়।

তথ্য উৎস

বাহ্যিক সংযোগ

Shyama Filmography Upperstall
Shyama Profile Cineplot
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
শ্ৰেণী:মৃত ব্যক্তি